Alona Kimhi (en hebraeg: אלונה קמחי) a zo ur skrivagnerez israelian bet ganet e 1966 e Lemberg (Ukraina). E 1972 ez eas kuit eus Ukraina hag en em stalias e Kyriat Bialik (Israel) gant he mamm. Hiziv an deiz emañ o chom e Ramat-Gan, e bannlev Tel Aviv. Goude he servij soudardez ez eas da studiañ ar choariva da akademiezh Bet Zvei. Aktourez (choariva ha sinema) e teuas da vezañ. Adalek 1993 e krogas da skrivañ pezhioù-choari ha pennadoù kazetennoù. Adalek 1996 en em ouestlas da vat dal lennegezh, ha berzh a reas en he bro gant he levr kentañ, anvet Me, Anastasia (un dastumad danevelloù eo). E 1999 e lakaas embann Susannah, ar ouelerez (priz Bernstein en he bro). Hech eil romant, anvet Lily an digrez (titl orin : לילי לה טיגרס), a zeuas er-maez e 2004.